**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA**

**MINISTARSTVA DEMOGRAFIJE I USELJENIŠTVA**

**(GLAVA 08705)**

Zakonom o izmjenama i dopunama Zakona o ustrojstvu i djelokrugu tijela državne uprave (Narodne novine, broj 57/24 od 16. svibnja 2024.) koji je donio Hrvatski sabor na sjednici 16. svibnja 2024. ustrojena su ministarstva, središnji državni uredi i državne upravne organizacije te određen njihov djelokrug. Slijedom navedenog, Središnji državni ured za demografiju i mlade prestao je s radom, a poslove demografije preuzelo je novo Ministarstvo demografije i useljeništva, dok je poslove, financijska sredstva, prava i obveze i državne službenike koji se odnose na unapređenje kvalitete života mladih preuzelo Ministarstvo znanosti i obrazovanja koje je nastavilo s radom kao Ministarstvo znanosti, obrazovanja i mladih.

Ministarstvo demografije i useljeništva preuzelo je poslove, opremu, pismohranu, sredstva za rad, financijska sredstva, prava i obveze, kao i državne službenike i namještenike iz djelokruga Središnjeg državnog ureda za Hrvate izvan Republike Hrvatske koji se odnose na stvaranje uvjeta za povratak i useljavanje pripadnika hrvatskog useljeništva (dijaspore) u Republiku Hrvatsku i njihovo uključivanje u gospodarski i društveni život u Republici Hrvatskoj.

Ministarstvo demografije i useljeništva preuzelo je neutrošeni iznos plana proračuna Središnjeg državnog ureda za demografiju i mlade za 2024. i planirane iznose na aktivnostima preuzetim od Središnjeg državnog ureda za Hrvate izvan Republike Hrvatske i to:

1. Provedba mjera obiteljske i populacijske politike
2. Dodatni rodiljni dopust, roditeljski dopust i oprema za novorođeno dijete
3. Provedba mjera demografske politike
4. Potpora učenju hrvatskog jezika za povratak i useljavanje pripadnika hrvatskog iseljeništva u Republiku Hrvatsku
5. Programi poticanja povratka
6. Administracija i upravljanje
7. Operativni program učinkoviti Ljudski potencijali 2014-2020 – Prioritet 2 i 5
8. Međunarodna suradnja
9. Podrška pristupačnosti kulturnih, sportskih i socijalnih usluga
10. Projekti i programi potpore i otpornosti

OBRAZLOŽENJE OSTVARENJA PRIHODA I RASHODA

U izvještajnom razdoblju ukupno ostvareni prihodi iznose 171.459.629,53 eura s indeksom izvršenja od 50,00%. U odnosu na isto razdoblje prethodne godine indeks izvršenja ukupnih prihoda iznosi 108,57% (u 2023. godini ostvareni prihodi iznosili su 157.931.795,32 eura).

U izvještajnom razdoblju ukupno ostvareni rashodi iznose 172.389.051,64 eura s indeksom izvršenja od 50,10%. Rashodi poslovanja (razred 3) izvršeni su u iznosu od 172.363.283,23 eura s indeksom izvršenja od 50,09%, dok su rashodi za nabavu nefinancijske imovine (razred 4) izvršeni u iznosu od 25.768,41 eura s indeksom izvršenja od 68,21%. U odnosu na isto razdoblje prethodne godine indeks izvršenja ukupnih rashoda iznosi 104,91% (u 2023. godini izvršeni rashodi iznosili su 164.319.771,53 eura).

U izvještajnom razdoblju ostvaren je manjak u iznosu 929.422,11 eura dok je za isto razdoblje u 2023. godini ostvaren manjak u iznosu od 6.387.976,21 eura.

OBRAZLOŽENJE OSTVARENJA PRIMITAKA I IZDATAKA

Ministarstvo demografije i useljeništva u navedenom razdoblju nema ostvarenih primitaka i izdataka.

OBRAZLOŽENJE OSTVARENOG PRIJENOSA SREDSTAVA IZ PRETHODNE GODINE I PRIJENOSA SREDSTAVA U SLJEDEĆE RAZDOBLJE

U izvještajnom razdoblju ukupno ostvareni prijenos sredstva iz prethodne godine iznosi **265.224,90 eura** izvor 41 - Prihodi od igara na sreću.

U izvještajnom razdoblju ukupno ostvareni prijenos sredstva u sljedeće razdoblje iznosi **320.504,57 eura** izvor 41 - Prihodi od igara na sreću.

**MINISTAR**

**Ivan Šipić**